Art Deco

[thumb|[Rokfellera centrs|Rokfellera centra reljefs Ņujorka ]]
[thumb|''[Philips* radio, 1931. gads]]
[[Attēls:Kino Babylon.jpg|thumb|[[Kino]] "Babilona", [[Berlīne]] 1928. gads ]]
[[Attēls:1934Peugeot601DEclipse.jpg|thumb| 1934. gada * Peugeot* auto plūdlīnijas]]
[[Attēls:Apsitis plakats.jpg|thumb|Grafiķis [[Aleksandrs Apsītis (mākslinieks)|Aleksandrs Apsītis]] reklāmas [[plakāts]] ]]
***Art Deco*** ir [[māksla]]s termins, kas apzīmē elegantu eklektisku [[Dizains|dizaina]] stilu ar aizsākumiem ap 1920. gadu [[Parīze|Parīzē]], kas līdz [[Otrais pasaules karš|Otrā pasaules kara]] sākumam dominēja daudzās pasaules valstīs. Stils ietekmēja praktiski visas nozares, ieskaitot [[arhitektūra|arhitektūru]], [[tēlotāja māksla|tēlotāja mākslu]], lietišķo mākslu, interjera dizainu, rūpniecisko dizainu, [[mode]]s un juvelierizstrādājumus, kā arī [[glezniecība|glezniecību]], [[grafika|grafiku]] un [[kino]].

== Raksturojums ==
* Art Deco* terminu ieviesa 1966. gadā izstādē Parīzē (*Les Années 25', Art Deco*), kad svinēja 1925. gada notikumu: *Exposition Internationale des Arts Décoratifs et Industriels Modernes*, kas bija Parīzes *style moderne* kulminācija. * Art Deco* kopumā pārstāvēja [[Funkcionālisms (arhitektūra)|funkcionālisma]] un [[modernisms|modernisma]] eleganci un šarmu. *Art Deco* lineārā simetrija, ģeometrija un leņķi skaidri norobežojās no plūstošās asimetriskās "organiskās formas" kas dominēja iepriekšējā [[jūgendstils|jūgendstilā]]. *Art Deco* ietekmējās no daudziem agrā 20. gadsimta stiliem, ieskaitot neoklasikso arhitektūru, konstruktīvismu, [[kubisms|kubismu]] un [[futūrisms|futūrismu]]. Mākslas virziens reizēm iedvesmojās no [[Senā Ēģipte|senās Ēģiptes]] un [[Acteki|acteku]] krāsām un formām. Lietpratēji apgalvo, ka vairākām dizainu kustībām bija politiski vai filozofiski zemteksti, bet *Art Deco* bija tikai dekoratīvs. Arhitektūras piemēri joprojām apskatāmi dažādās pasaules vietās, to skaitā [[Ķīna|Ķīnā]], [[Indija|Indijā]], [[Latvija|Latvijā]], [[Kolumbija|Kolumbijā]] un [[Amerikas Savienotās Valstis|ASV]]. Lielākie un vispazīstamākie ASV *Art Deco* arhitektūras pieminekļi ir Ņujorkas [[debesskrāpis|debesskrāpji]]: *Empire State Building*, * Chrysler Building* un [[Rokfellera centrs]].

== Attīstība un noriets ==
[[Lielā depresija|Lielās depresijas]] desmitgadē *Art Deco* stila variants paradījās tirgū: Plūdlīnijas (). *Streamline Moderne*, arī *Art Moderne* bija vēlīns *Art Deco* dizainu stils, kas izcēla un uzsvēra laidenas formas, garas horizontālas līnijas un reizēm kuģniecības elementus. 
Plūdlīniju konceptu vispirms radīja rūpniecisko izstrādājumu dizaineri, kuri "noplicināja" *Art Deco* ornamentus par labu aerodinamiskās kustības un ātruma veidolam, tā radot preces "zinātniski". Cilindriskās formas un gari, horizontāli [[logs|logi]] arī, iespējams, ietekmējās no [[konstruktīvisms (māksla)|konstruktīvisma]]. Rezultātā dizaineru komandas steidzami ar plūdlīnijām "ultramodernizēja" ikdienas objektus. [[pulkstenis|Pulksteņus]], [[radio]], [[telefons|telefonus]], transportlīdzekļus, mēbeles un vairākas saimniecības preces, tostarp Latvijas *Minox* fotoaparātu, apveltīja ar šo dizainu. 
*Streamline Moderne* atspoguļoja Lielās depresijas grūtos apstākļus. Ornamenti izzuda. Asos leņkus aizstāja ar vienkāršām, aerodinamiskām laidenām formām. Eksotisko koku, marmoru un akmeni aizvietoja ar [[cements|cementu]] un [[stikls|stiklu]].

=== *Art Deco* Latvijā ===
Stils izplatījās arī [[Latvija|Latvijā]]. 
Kad [[Pāvils Dreijmanis]] bija [[Rīga]]s galvenais arhitekts, uzcēla laidenās formas Latviešu akciju banku Rīgā, Vaļņu ielā 11. (1930—1931) (arhitekti [[Alfrēds Karrs|Karrs]] & [[Kurts Betge|Betge]]). 

Pasaulē pazīstams Latvijas veiksmes stāsts bija [[VEF]] (Valsts Elektrotehniskā Fabrika) ar [[Ādolfs Irbīte|Ādolfa Irbītes]] (1910—1983) *Art Deco* dizaina radioaparātiem, kas atzīmēti ar *Grand Prix* Pasaules izstādēs [[Brisele|Briselē]] (1935) un Parīzē ([[Pasaules izstāde Parīzē (1937)|EXPO 1937]]).

== Galerija ==
<gallery>
Attēls:CenturyTheatreVenturaCA.jpg|*Ventura* [[Kalifornija]] kino 1928. gads
Attēls:EatonsNinthFloorMontreal.JPG|Restorāns [[Monreāla|Monreālā]], [[Kanāda|Kanādā]] atdarina *Art Deco* stila kuģa *SS Ile de France* zāli
Attēls:Bakelite radio.jpg|Bakelīta [[plastmasas]] radio
Attēls:Fauteuil rond2.jpg|*Art Deco* krēsls
Attēls:Chrysler Building (1) 01.jpg|[[Chrysler Building]] raksturīgais Art Deco kronis un smaile
</gallery>

== Atsauces ==


== Ārējās saites ==


* [https://mebelurestaurators.lv/art-deco-latvija/ Art Deco mēbeles Latvijā] 
* [https://web.archive.org/web/20150402084426/http://www.studija.lv/?parent=2204 *Art Deco'' stils] 
* Klasiskā modernisma un jaunreālisma periods